Vaikų Eurovizijos dainų konkursas 2022

2022 m. vaikų Eurovizijos dainų konkursas – 20-asis vaikų Eurovizijos dainų konkursas, kuris vyko 2022 metų gruodžio 11 dieną Armėnijoje. Tai buvo antrasis kartas, kai nacionalinis Armėnijos transliuotojas (Public Television Company of Armenia (AMPTV)) organizavo „Vaikų Eurovizijos“ renginį (pirmasis konkursas organizuotas 2011 m.). 

2022 metų "Vaikų Euroviziją" laimėjo Prancūzija su daina "Oh maman!" (Oi, mama!), kurią sudainavo Lissandro, taip užsitikrinęs antrą Prancūzijos laimėjimą, kuris praeitą kartą buvo 2020 metais, kai Valentina sudainavo dainą "J'imagine" (Aš įsivaizduoju). Antrą vietą užėmė Armėnija, kuri ir surengė konkursą 2022 metais, su daina "Dance!" (Šok!), gavusi 180 taškų. Trečią vietą užėmė Sakartvelas, surinkusi 161 tašką, ketvirtą - Airija, kuri kol kas yra aukščiausia užimta vieta šiame konkurse, o penktą - Jungtinė Karalystė, kuri gavo daugiausiai taškų (80) iš publikos.

Vieta 

Armėnijos atstovei Malénai laimėjus 2021 m. konkursą su 224 taškais, aplenkusi Lenkiją vos 6 balais, po dviejų dienų, 2021 m. gruodžio 21 d. EBU (Europos transliuotojų sąjunga) patvirtino, kad „Vaikų Eurovizija“ kitąmet įvyks Armėnijoje. Vėliau buvo paskelbta, kad konkursas vyks 2022 m. gruodį šalies sostinėje ir didžiausiame mieste Jerevane.

Dalyvaujančios šalys 
2022 metų spalio 26 dieną buvo paskelbta, jog 2022 metų "Vaikų Eurovizijoje" dalyvaus 16 šalių. Po 16 metų pertraukos, sugrįžo Jungtinė Karalystė. Iš konkurso pasitraukė Azerbaidžanas, Bulgarija, Vokietija ir Rusija. Pastaroji šalis buvo pašalinta iš EBU dėl 2022 metų vasario 24 dieną paskelbto karo Ukrainai.

Taip pat skaitykite 
 Eurovizijos dainų konkursas 2022
 Lietuva 2022 m. Eurovizijoje

Nuorodos 

 Vaikų Eurovizijos oficiali svetainė

Šaltiniai 

2022 muzikoje
Vaikų Eurovizijos dainų konkursai